|  |  |  |  |  |  |  |
| --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | |  |  |  |  |  | | --- | --- | --- | --- | --- | | |  | | --- | | Αγαπητοί φίλοι,  Ο **HAPCO & DES** (Hellenic Association of Professional Congress Organizers & Destination Events Specialists), στο πλαίσιο του Πανελληνίου Συνεδρίου για τον Επαγγελματικό & Συνεδριακό Τουρισμό, που θα πραγματοποιηθεί **16 με 17 Μαρτίου του 2023** στο ξενοδοχείο **Grande Bretagne**, προκηρύσσει διαγωνισμό για νέους, προπτυχιακούς ή μεταπτυχιακούς φοιτητές τουριστικών ή επαγγελματικών σπουδών.  **O Διαγωνισμός**  Η αγορά του MEETINGS INDUSTRY, αποτελεί τον βασικό στόχο για την στρατηγική προσέλκυσης επισκεπτών για την Ελλάδα και αποτελεί ένα αρκετά μεγάλο μέρος της πίτας του Τουρισμού στην χώρα μας.  Διεθνείς επιστημονικές εταιρείες οργανώνουν συνέδρια ανά τον κόσμο σε συνεργασία με εταιρείες διοργάνωσης συνεδρίων, οι οποίες φέρουν την επίσημη ονομασία **Professional Congress Organizers (PCOs)**. Για το σκοπό αυτό, προκηρύσσουν διαγωνισμούς με βάση συγκεκριμένες προδιαγραφές. Οι PCOs στη συνέχεια σε συνεργασίας με τον τοπικό επιστημονικό φορέα, απαραίτητος φορέας για την διεκδίκηση, ετοιμάζουν ένα φάκελο σύμφωνα με τις προδιαγραφές αυτές, με στόχο να φέρουν το εν λόγω συνέδριο στην Ελλάδα.  Το διάστημα της πανδημίας επηρέασε τα συνέδρια αυτά αφού εξαιτίας των περιορισμών των μετακινήσεων το ένα μετά το άλλο ακυρώνονταν η στην καλύτερη περίπτωση μετακινούνταν χρονικά. Χάριν της τεχνολογίας και της άμεσης προσαρμογής των επαγγελματιών του χώρου, τα συνέδρια εξακολούθησαν να λαμβάνουν χώρα με άλλη μορφή. Αυτή των διαδικτυακών. Νέες διαδικασίες, νέος τρόπος διαχείρισης, νέα εργαλεία, νέες δεξιότητες για τους επαγγελματίες στον χώρο αυτόν. Νέες προκλήσεις.  Το 2022 και ιδιαίτερα το 2023 σηματοδοτεί νέο ξεκίνημα, επανάκαμψη των συνεδρίων δια ζώσης. Παρόλα αυτά οι τάσεις έχουν αλλάξει, τα νέα εργαλεία κατέλαβαν την θέση τους στην βιομηχανία των εκδηλώσεων και παραμένουν δίνοντας την υβριδική μορφή στις νέες διοργανώσεις.  Παράλληλα η ανάγκη για βιώσιμη ανάπτυξη και ένταξης δράσεων Κοινωνικής Ευθύνης σε κάθε δραστηριότητα κάνουν επιτακτική την ανάγκη προσαρμοστικότητας, ευελιξίας και υιοθέτηση των νέων τάσεων στην βιομηχανία των συνεδρίων και εκδηλώσεων.  Χρησιμοποιώντας επομένως ως βάση το παρακάτω υπόδειγμα συνεδρίου και τις προδιαγραφές που απαιτούνται από μια υποθετική Διεθνή εταιρεία, σας καλούμε να περιγράψετε τις δικές σας προτάσεις για το σχεδιασμό του φακέλου διεκδίκησης λαμβάνοντας υπόψη κυρίως την βιωσιμότητα, την καινοτομία, τις δράσεις κοινωνικής ευθύνης και τις νέες τάσεις και προτάσεις.  [Υπόδειγμα Συνεδρίου & Προδιαγραφές](https://convin.gr/assets/files/misc/HAPCODES_COMPETITION_2023_INVITATION.pdf)  **Το δώρο του διαγωνισμού**  Ο/Η νικητής/τρια του διαγωνισμού θα κερδίσει τιμητικό βραβείο και αναγνώριση από τον HAPCO & DES, δημοσιότητα στα Δελτία Τύπου και όλη την επικοινωνία του συνεδρίου καθώς και ελεύθερη πρόσβαση σε επιλεγμένα συνέδρια που διοργανώνουν τα μέλη του Διοικητικού Συμβουλίου. Επιπλέον θα κερδίσει έπαθλο φιλοξενίας εντός της χώρας.  **Οδηγίες για τη συγγραφή**  • Τα κείμενα του διαγωνισμού μπορούν να είναι γραμμένα στην ελληνική ή την αγγλική γλώσσα  • Το σύνολο των κειμένων δεν θα πρέπει να ξεπερνά τις 3000 λέξεις  Για περισσότερες πληροφορίες αναφορικά με την υλοποίηση και την υποβολή του φακέλου, καθώς και για οποιαδήποτε βοήθεια χρειάζεστε, μπορείτε να απευθύνεστε στη διεύθυνση [hapco@hapco.gr](mailto:hapco@hapco.gr).   Oι διαγωνιζόμενοι θα έχουν την δυνατότητα να απευθύνονται στα μέλη του ΔΣ του HAPCO & DES αλλά και σε όλα τα μέλη του HAPCO & DES γενικότερα για την συλλογή πληροφοριών, προσφορών, προτάσεων που θα βοηθήσουν στο στήσιμο του φακέλλου.  [Πατήστε εδώ για να συμμετάσχετε](https://pcoconvin.eventsair.com/hapco23/contest23)  Παρακαλούμε όπως προωθήσετε τις παραπάνω οδηγίες στους σπουδαστές σας.  Η συμμετοχή στον διαγωνισμό είναι δωρεάν και δεν απαιτεί εγγραφή στο συνέδριο.  Τα μέλη του ΔΣ του HAPCO είναι στην διάθεση των σπουδαστών για οποιαδήποτε βοήθεια χρειαστούν για το στήσιμο της εργασίας.  Με εκτίμηση,   HAPCO - Hellenic Association of Professional Congress Organizers 47, Solonos str., 10672, Athens (Greece) Tel: (+30)  210 7256 541 Fax: (+30) 210 7258 487 E-mail: [hapco@hapco.gr](mailto:hapco@hapco.gr) URL: [www.hapco.gr](http://www.hapco.gr/) | | |  |  | | --- | --- | | |  | | --- | |  | | | | | |